Az 1960-as évek kopár időszaknak tekinthető a török válogatott történetében. A 70-es években két alkalommal is közel álltak, ahhoz, hogy az Európa-bajnokságra kijussanak. Egészen az 1990-es világbajnokság selejtezőig –amikor fordulópont következett be a török labdarúgásban– nem tudtak különösebb eredményt felmutatni. A nagy változás első jelei az 1996-os Európa-bajnokságra való kijutásban kezdtek megmutatkozni. A selejtezőkben Svájcot és Svédországot is egyaránt 2–1-re győzték le. A tornán, bár elveszítették mindhárom csoportmérkőzésüket, mégse tértek haza üres kézzel. A fair-play díjat a csapatkapitány Alpay Özalan vehette át. A következő 2000-es kontinensviadalra is sikeresen jutott ki Törökország, miután pótselejtezőn idegenben szerzett góllal jutottak tovább Írországban. A csoportkörben első mérkőzésükön 2–1-es vereséget szenvedtek az olaszok ellen, majd 0–0-s döntetlent játszottak Svédországgal. Az utolsó csoportmeccsükön aztán 2–0-ra legyőzték a házigazda Belgiumot és továbbjutottak a negyeddöntőbe, ahol Portugália ellen szenvedtek 2–0-s vereséget.